पाएं अपने शहर की ताज़ा ख़बरें और फ्री ई-पेपरडाउनलोड करें
बसवा तहसील मुख्यालय बसवा के लोगों के लिए अच्छी खबर है। अब उन्हें कोरोना जांच के लिए 15 किलोमीटर दूर बांदीकुई नहीं जाना पड़ेगा। विधायक जीआर खटाना की पहल पर सोमवार से बसवा सामुदायिक स्वास्थ्य केंद्र पर कोरोना के सैम्पल लेने की सुविधा शुरु हो जाएगी।इन दिनों कोरोना की दूसरी लहर से लोग परेशान है। रोजाना बड़ी संख्या में लोग पॉजिटिव आ रहे है लेकिन तहसील मुख्यालय बसवा पर सीएचसी होने के बाद भी यहां कोरोना जांच नहीं हो रही थी। इसके पीछे अस्पताल प्रशासन स्टाफ की कमी होने की बात कह रहा था। गत 10 दिन में कस्बे सहित आसपास क्षेत्र में करीब 15 कोरोना पॉजिटिव भी मिल चुके है।
यहां से रोजाना 20 से 25 लोग 15 किमी दूर बांदीकुई सीएचसी पर कोरोना जांच के सैंपल देने जा रहे थे। इतनी लंबी दूरी तय करने के दौरान संक्रमण फैलने का अंदेशा भी बना रहता था।स्थानीय लोगों की इस समस्या को लेकर विधायक एवं स्वास्थ्य विभाग के अधिकारियों को अवगत कराया तो सोमवार से बसवा सीएचसी पर कोरोना जांच के सैंपल लेने के निर्देश दिए गए। यहां कोरोना के सैम्पल जांच शुरु होने से बसवा सहित आसपास के करीब 10 से अधिक गांवों के लोगों को फायदा मिलेगा। डॉ.गिरधर शर्मा ने बताया कि सोमवार से बसवा अस्पताल में कोरोना जांच शुरु हो जाएगी। यहां से सैंपल लेकर दौसा भेजा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn